جمهورباشقانی رجب طیب اردوغان، بیرلشمیش عرب امیرلیکلری ایله اورتاق هدفلرینین، ایکیلی ایلیشکیلری هر ساحه‌ده داها یوکسک سویه‌یه چیخارماق اولدوغونو سؤیله‌دی.
جمهورباشقانی اردوغان اماراتداکی گؤروشمه‌لری چرچیوه‌سینده باشکند ابوظبی‌ده امارات‌لی ایش آداملاری و یاتیریمچیلارا دانیشدی.
اردوغان،
"دگرلی قارداشیم شیخ محمد بن زایدین نوامبر آیینداکی سفری ایله تورکیه-امارات ایلیشکیلرینده یئنی بیر دؤنم باشلاتدیق. تیجاری ایلیشکیلرینی گلیشمه‌سی و یاتیریملارین آرتیریلماسی اوچون گوجلو اورتاق اراده‌میز وار. دوننکی گؤروشمه‌لرده بو قارشی‌لیق‌لی آنلاییشی بیر داها تائید ائتدیک. ۱۳ آنلاشمانی امضالامیش اولدوق. امارات، تورکیه‌نین کؤرفز بؤلگه‌سینده‌کی باشلیجا تیجارت اورتاغیدیر.
ایندیکی اورتاق هدفیمیز، ایکیلی ایلیشکیلریمیزی هر ساحه‌ده داها یوکسک سویه‌لره چیخارماقدیر. دونن صنایع و ایرلی تکنولوژیدن نقلیاتا، ساغلیقدان اکینچیلیگه و قارشی‌لیق‌لی سرمایه‌لره قدر گئنیش بیر طیفده ایمضالانمیش سندلر بو هدف دوغرولتوسوندا بیرلیکده چالیشما ایسته‌گیمیزی آچیق شکیلده اورتایا قویموشدور" دئدی.
تورکیه و اماراتین اقتصادی جهتدن بیر بیرینی تاماملایان اؤلکه‌لر اولاراق قیسا زاماندا اؤنملی ایرلیله‌ییشلره ایمضا آتاجاغینا ایناندیغینی ایفاده ائد‌ن جمهورباشقانی،
"قورو یولو، هاوا یولو، بانکچیلیق و مالیه باشدا اولماق اۆزره هر ساحه‌ده‌کی اقتصادی باغلانتیلاریمیزین گوجله‌ندیریلمه‌سی اوچون ده لازیم اولان آددیملاری آتیریق" دئدی.
تورکیه‌نین ۸۵ میلیونلوق جمعیتی، یوکسلن صنایع اۆره‌تیمی، اۆستون استخدام ظرفیتی، فیزیکی آلت یاپیسی و جغرافی مؤوقعیتی ایله اؤنه چیخان بیر اؤلکه اولدوغونو دئیه‌ن اردوغان، کووید-۱۹ سالقینی پروسه‌سینده باش وئره‌نلرین تورکی اقتصادینین گوجو، دایانیقلی‌لیغینی و سون ۲۰ ایلده قطع ائتدیگی مسافه‌نی آچیق شکیلده گؤستردیگینی بیلدیردی.
"کۆره‌سل اقتصادین یوزده ۳،۴ کیچیلدیگی ۲۰۲۰ ایلینده، بیز یوزده ۱،۸لیک بؤیومه یاخالادیق. عینی دؤورده گ۲۰ده صنایع اۆره‌تیمی ان چوخ آرتان اؤلکه‌لردن اولدوق" دئین جمهورباشقانی،
"گئچه‌ن ایلی یوزده ۳۳ آرتیشلا ۲۲۵ میلیارد دلاری آشان رکورد صادرات و ۵۰۰ میلیارد دلارا یاخینلاشان خاریجی تیجارت حجمی ایله تاماملادیق. ایکی خانه‌‌لی اورانلارا چیخاجاغینا ایناندیغیمیز ۲۰۲۱ ایلی بویومه رقملری ایله انشاالله باشاریمیزا باشاری قاتاجاغیق" دئیه دانیشدی.
